Ella Pamfilova

Ella Aleksandrovna Pamfilova (; s. 12. syyskuuta 1953 Olmaliq, Uzbekistan) on venäläinen poliitikko ja viranhaltija.Ella Aleksandrovna PAMFILOVA Open Sanctions, viitattu 28.5.2024 Памфилова Элла Александровна Myrotvorets, viitattu 28.5.2024 Häntä kuvattiin 2010-luvun alussa liberaaliksiFormer Presidential Rights Adviser Says Russian System Turned Into 'Rock-Solid Insult To All Of Us' Radio Free Europe/Radio Liberty 5.5.2011, viitattu 28.5.2024 , mutta sittemmin häneen on viitattu Vladimir Putinille kuuliaisena alamaisena ja Venäjän propagandistina.Sergey Kanev, Legion of shame: Russian warmongers still hold highest French award The Insider 24.4.2024, viitattu 28.5.2024 Benoît Vitkine, Ella Pamfilova, Putin's devoted chief election official Le Monde 14.3.2024, viitattu 28.5.2024 == Elämä ja ura == Pamfilova sai sähköteknikon koulutuksen. Hän kuului Neuvostoliiton kommunistiseen puolueeseen, kunnes erosi siitä vuonna 1991.Kerstin Kronvall, Venäjän uusi vaalipäällikkö haluaa maan vaalivilpin kuriin Yle 12.5.2016, viitattu 28.5.2024 Pamfilova istui 1990-luvulla Venäjän valtioduuman jäsenenä ja toimi sosiaaliministerinä. Venäjän presidentinvaalissa 2000 hän oli maan ensimmäinen naispuolinen presidenttiehdokas. Vladimir Putin nimitti Pamfilovan vuonna 2002 Presidentillisen ihmisoikeuskomission jäseneksi. Hän erosi sen johtajan tehtävästä heinäkuussa 2010 kohdattuaan julkista painetta. Omien sanojensa mukaan hän joutui Vladislav Surkovin painostamaksi ja Naši-nuorisoliikkeen käymän informaatiosodan kohteeksi. Pamfilova oli Venäjän ihmisoikeuskomissaari vuosina 2014–2016 ja siirtyi sitten Venäjän keskusvaalikomission puheenjohtajaksi. Häntä seurasi ihmisoikeuskomissaarina Tatjana Moskalkova. Pamfilovasta tuli ensimmäinen Venäjän keskusvaalikomission johtoon nimitetty nainen. Hän toivoi valintansa yhteydessä kansalaisilta ilmoituksia näiden havaitsemasta vaalivilpistä. Pamfilova on myös johtanut kansalaisjärjestöjä. Pamfilova joutui omien sanojensa ja Venäjän poliisin mukaan vuonna 2019 kotiinsa murtautuneen naamioituneen miehen etälamauttimella toistuvasti lyömäksi. Pamfilovan johtama keskusvaalikomissio oli estänyt monia sitoutumattomia henkilöitä asettumasta vaaliehdokkaiksi, mikä oli herättänyt opposition aktivisteissa kiukkua. Aleksei Navalnyi piti kertomusta pahoinpitelystä valeuutisena, jonka tarkoitus oli viedä huomio pois vaalivilpistä.Russia probes 'stun gun attack' on election chief Pamfilova BBC 6.9.2019, viitattu 28.5.2024 Pamfilova on saanut muun muassa Kunnialegioonan arvon vuonna 2007 ja Putinin myöntämän mitalin palveluksista kansakunnalle. Muun muassa Yhdysvallat ja Euroopan unioni ovat asettaneet häntä kohtaan henkilökohtaisia pakotteita vuonna 2022 Ukrainaan aloitetun suurhyökkäyksen jälkeen.U.S. sanctions Russian CEC, chair Pamfilova Interfax 9.12.2022, viitattu 28.5.2024 Pamfilova on järjestänyt laittomia vaaleja Venäjän miehittämillä Ukrainan alueilla.SSU serves suspicion notice to head of russian central election commission preparing sham ‘elections’ in temporarily occupied parts of Ukraine Security Service of Ukraine 1.9.2023, viitattu 28.5.2024 == Mielipiteet == Vuonna 2011 Radio Free Europe/Radio Liberty luonnehti Pamfilovaa yhdeksi Venäjän johtavista liberaaleista vaikuttajista. Omien sanojensa mukaan Pamfilova oli vuonna 1999 yksi harvoista duumaedustajista, jotka puhuivat Putinin presidentiksi valitsemista vastaan. Hän kuvaili Mihail Hodorkovskin pidätystä ja viranomaisten toimintaa Beslanin koulukaappauksessa merkkeinä Venäjän kehittymisestä autoritaariseen suuntaan. Myöhemmin Pamfilova on kuvaillut vaalivilpistä puhuvia "mielipuoliksi". Hänen mukaansa Venäjällä on maailman nykyaikaisin, avoimin ja läpinäkyvin vaalijärjestelmä. Pamfilova on väittänyt Ukrainan herättävän henkiin natsismia. Venäjältä poistuneisiin hän on viitannut "saastana", ja Volodymyr Zelenskyita hän on kuvaillut "länsimaisten isäntiensä pillin mukaan tanssivaksi pelleksi". == Lähteet == Luokka:Venäjän ministerit Luokka:Venäläiset virkamiehet Luokka:Vuonna 1953 syntyneet Luokka:Elävät henkilöt